Boulevard de Kockelscheuer

De Boulevard de Kockelscheuer ass eng Strooss an der Stad Lëtzebuerg déi vum Rond-point Gluck iwwer de Gaasperecher Bann an d'Cloche d'or bis hannert d'Beetebuerger Strooss op d'Escher Strooss féiert.

 Geschicht 
Den Deel tëscht dem Rond-point Gluck an der Rue Émile Bian ass zanter August 2017 fir de Verkéier op. De leschten Deel, bis bei den nationale Foussballsstadion an doriwwer eraus bis bei d'Beetebuerger Strooss, gouf den 11. November 2019 a Betrib geholl. Dat war méiglech, wéi och d'Bréck iwwer d'Autobunn fäerdeg war, déi tëscht Summer 2018 an Hierscht 2019 gebaut gi war.

Op sengem südëstleche Verlaf, vun der Kräizung vun der Rue Albert-Einstein bis bei de Stadion, ass an der Mëtt e Bett fir d'Schinne vun der Linn T1 vum Stater Tram, déi 2022-2023 geluecht goufen, an déi zanter dem 7. Juli 2024 regulär befuer ginn.

D'Strooss krut den Numm vum fréiere Chemin de Kockelscheuer, enger Strooss, déi – ier d'Diddelenger Autobunn gebaut war – vu Gaasperech op d'Kockelscheier gefouert huet.

Mam Gesetz vum 15. Dezember 2021 iwwert d'Reklassement vum Stroossereseau krut de Boulevard de Statut vu enger Nationalstrooss (N4A).

Gebaier
 Gaasperecher Déierenasyl;
 Centre national d'incendie et de secours (CNIS)"Centre national d'incendie et de secours" op gouvernement.lu (fir d'lescht gekuckt den 21. Februar 2016);
 Campus francophone (École française de Luxembourg a Lycée Vauban)"«Ouf !», la construction du campus francophone est lancé." wort.lu, 23.02.2015.;
 Crystal Park (PwC)"2.450 employés déménagent." wort.lu, 25.09.2014 (fir d'lescht gekuckt den 21. Februar 2016);
 Waassertuerm op der Cloche d'or;
 Nationalstadion vu Lëtzebuerg.

 Biller 

Kuckt och

 Um Spaweck 

Kockelscheuer
Kockelscheuer